Mountain View (Kalifornija)

Mountain View je grad u Santa Clara okružju u području San Francisco zaliva Kalifornije. Ime “Mountain View” (pogled na planine), je dobio upravo po pogledu na planine Santa Cruz. Grad djeli granice sa gradovima Palo Alto, Los Alto, Sunnyvale, uključujući Moffet Federal Airfield i San Francisco zalivom. Po popisu iz 2010. godine, grad je imao 74,066 stanovnika.

Pošto se nalazi u Silicon dolini, Mountain View je "dom" mnogim visoko tehnoloških kompanijama, kao što su: Google, Symantec, Mozilla i druge.

 Historija 
mini|lijevo|Historijska Adobe zgrada je konstruirana kao projekt "Works Progress" administracije 1934. godine

Alta Kalifornijski guverner Juan Alvarado je 1842. godine dao meksičko zemljište Rancho Pastoria de las Borregas Franciscu Estradi. Ono je poslije proslijeđeno Marianu Castru koji je pola zemlje prodao Martin Murphy, Jr.-u. Eventualno je staro meksičko zemljište postalo temelj gradova Mountain View i Sunnyvale.

Mountain View je ugledao svoje početke u 19. vijeku kao stanica za poštanske kočije između San Franciska i San Josea. Izgrađen 7. novembra 1902. godine, grad se počeo razvijati zbog svoje poljoprivrede, koja je ostala primarna industrija sve do sredine 20. vijeka. Poslije Drugog svjetskog rata broj stanovnika se znatno povećao radi izgradnje vazdušno-kosmičkog prostora i elektronskih industrija. Od 1950 do 1960, broj stanovnika je porastao sa 6,563 na 30,889 stanovnika što je povećanje od 370.7%.

Danas je visoka tehnologija osnova lokalne ekonomije i samo je nekoliko ostataka poljoprivredne prošlosti.

 Geografija 
Lokacija grada Mountain View je  (37.42223, −122.08429).

Prema podacima iz ureda za popis stanovništva Sjedinjenih Američkih Država, ukupna površina grada iznosi 31.8 km2, od čega 31.1 km2 zauzima kopno, a 0.7 km2 (2.26%) voda.

Mountain View se nalazi u San Francisco poluotoku na sjevernom završetku "State Route 85" (državnog pravca 85), gdje se nadovezuje na "U.S. Route 101". Historijski put El Camino Real (špan. "Kraljevska cesta") također prolazi kroz Mountain View. Graniči na sjeverozapadu sa gradom Palo Alto, na jugozapadu sa Los Altos-om, jugoistočno sa gradom Sunnyvale, sjeveroistočno sa Moffett Federal Airfield-om i sjeverno sa San Francisco zalivom.

Kategorija:Gradovi u Sjedinjenim Američkim Državama
Kategorija:Gradovi u Kaliforniji
Kategorija:Gradovi u okrugu Santa Clara